title: 2005/537/: Rozhodnutie Európskeho parlamentu z 12. apríla 2005 o absolutóriu na plnenie všeobecného rozpočtu Európskej únie za rozpočtový rok 2003, Oddiel VIII – Ombudsman

text:
               27.7.2005

               SK

               Úradný vestník Európskej únie

               L 196/57

      ROZHODNUTIE EURÓPSKEHO PARLAMENTU

   z 12. apríla 2005
   o absolutóriu na plnenie všeobecného rozpočtu Európskej únie za rozpočtový rok 2003, Oddiel VIII – Ombudsman
   (2005/537/ES)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2003 (1),
   so zreteľom na výkaz príjmov a výdavkov a súvahu za rozpočtový rok 2003 (C6-0021/2005),
   so zreteľom na výročnú správu Európskeho dvora audítorov za rozpočtový rok 2003, spolu s odpoveďami kontrolovaných inštitúcií (2),
   so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov v súlade s článkom 248 Zmluvy o ES (3),
   so zreteľom na článok 272 ods. 10 a články 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na článok 50, článok 86 odsek 4 a články 145, 146 a 147,
   so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),
   so zreteľom na článok 71 a prílohu V rokovacieho poriadku,
   so zreteľom na správu Výboru pre rozpočtovú kontrolu (A6-0066/2005),

               1.

               udeľuje Ombudsmanovi absolutórium na plnenie rozpočtu za rozpočtový rok 2003;

               2.

               predkladá svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a priložené uznesenie Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov a Ombudsmanovi a aby zabezpečil ich uverejnenie v Úradnom vestníku Európskej únie (séria L).

         Josep BORRELL FONTELLES

            předseda

         Julian PRIESTLEY

            generálny tajemník

      (1)  Ú. v. EÚ L 54, 28.2.2003, s. 1.

      (2)  Ú. v. EÚ C 293, 30.11.2004, s. 1.

      (3)  Ú. v. EÚ C 294, 30.11.2004, s. 99.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.

         UZNESENIE EURÓPSKEHO PARLAMENTU,
      ktoré obsahuje poznámky k rozhodnutiu o absolutóriu na plnenie všeobecného rozpočtu Európskej únie za rozpočtový rok 2003, Oddiel VIII – Ombudsman
      EURÓPSKY PARLAMENT,
      so zreteľom na všeobecný rozpočet Európskej únie na rozpočtový rok 2003 (1),
      so zreteľom na výkaz príjmov a výdavkov a súvahu za rozpočtový rok 2003 (C6-0021/2005),
      so zreteľom na výročnú správu Európskeho dvora audítorov za rozpočtový rok 2003, spolu s odpoveďami kontrolovaných inštitúcií (2),
      so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov v súlade s článkom 248 Zmluvy o ES (3),
      so zreteľom na článok 272 ods. 10 a články 275 a 276 Zmluvy o ES,
      so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na článok 50, článok 86 odsek 4 a články 145, 146 a 147,
      so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),
      so zreteľom na článok 71 a prílohu V rokovacieho poriadku,
      so zreteľom na správu Výboru pre rozpočtovú kontrolu (A6-0066/2005),
      Výročná správa Európskeho dvora audítorov (EDA)

                  1.

                  berie na vedomie, že ombudsman spravoval rozpočet vo výške 4 438 653 EUR, z čoho 91,29 % (4 052 488 EUR) bolo viazaných rozpočtových prostriedkov a 87,65 % (3 551 999,59 EUR) sa minulo do 31. decembra 2003;

                  2.

                  berie na vedomie, že ombudsman vysvetlil, že nízka úroveň plnenia rozpočtu bola spôsobená prechodným obdobím po odchode predchádzajúceho ombudsmana do dôchodku a voľbou nového ombudsmana;

                  3.

                  berie na vedomie, že EDA neuviedol žiadne pripomienky vzhľadom na plnenie rozpočtu; kladie si preto otázku, ako mieni EDA vyhodnotiť plnenie rozpočtu ombudsmana v budúcnosti;

                  4.

                  berie však na vedomie, že Európsky parlament zaujal kladné stanovisko k práci Európskeho ombudsmana na základe jeho výročnej správy (6); poznamenáva, že 75 % obdržaných sťažností nepatrilo do pôsobnosti ombudsmana a že ombudsman sa zaoberal iba 363 vyšetrovaniami, hoci celkovo bolo 2 611 prípadov;

            Ďalšie kroky po udelení absolutória za rok 2002

                  5.

                  víta obsiahle informácie, ktoré poskytol ombudsman Výboru pre rozpočtovú kontrolu vo svojom liste z 13. decembra 2004;

                  6.

                  berie na vedomie dokumenty týkajúce sa rámcovej dohody medzi Európskym parlamentom a ombudsmanom o administratívnej a finančnej pomoci; konštatuje ďalej, že Európsky parlament plní úlohu finančného iniciátora v súvislosti s hlavou I, ktorá sa týka zamestnancov;

                  7.

                  pripomína, že ombudsman hľadal možnosti výhodnej a pravidelnej dopravy na letisko vo Frankfurte a v Zürichu; berie na vedomie dohodu medzi Európskym parlamentom a ombudsmanom o tom, že Európsky parlament prenajme ďalšie služobné vozidlo, ktoré bude ombudsmanovi k dispozícii, pričom ombudsman uhradí mesačné výdavky; želá si, aby bol informovaný o konečnom riešení;

            Výročná správa o činnosti povoľujúceho úradníka a výročná správa interného audítora

                  8.

                  víta skutočnosť, že ombudsman ochotne poskytol výročnú správu povoľujúcemu úradníkovi a vnútornému audítorovi vrátane vyhlásenia o vierohodnosti;

                  9.

                  berie na vedomie, že úrad ombudsmana vytvoril systémový softvér pre správu prípadov na základe systému, ktorý využíva belgický ombudsman;

                  10.

                  berie na vedomie, že uplatňovanie nariadenia o rozpočtových pravidlách predstavuje obrovské zaťaženie pre administratívu ombudsmana; blahoželá ombudsmanovi k rýchlej transpozícii jeho ustanovení a žiada ombudsmana, aby predložil Európskemu parlamentu zoznam problémov, ktoré sa vyskytli pri vykonávaní nariadenia o rozpočtových pravidlách;

                  11.

                  žiada ombudsmana, aby podal správu o pokroku dosiahnutom pri školení účastníkov finančných operácií pomocou kurzov odborného vzdelávania;

                  12.

                  víta jasnú štruktúru výročnej správy vnútorného audítora č. 4/2002, v ktorej sa uvádza: „prvotné zistenia neodhalili žiadnu oblasť so závažnými rizikami pre plnenie rozpočtu ombudsmana …“ (7); okrem toho boli stanovené akčné plány, ktoré umožnia ďalšie posilnenie kontrolného prostredia.

         (1)  Ú. v. EÚ L 54, 28.2.2003, s. 1.

         (2)  Ú. v. EÚ C 293, 30.11.2004, s. 1.

         (3)  Ú. v. EÚ C 294, 30.11.2004, s. 99.

         (4)  Ú. v. ES L 248, 16.9.2002, s. 1.

         (5)  Ú. v. ES L 356, 31.12.1977, s. 1.

         (6)  Prijaté texty, 18.11.2004, P6_TA-PROV(2004) 0065.

         (7)  Správa vnútorného audítora č. 4/2002, s. 5.


title: 2005/39/ES: Rozhodnutie Komisie z 30. decembra 2004, o financovaní externej evaluácie veterinárnej politiky Spoločenstva a štúdie analyzujúcej náklady finančného nástroja EÚ na financovanie rizika epidémií hospodárskych zvierat a podmienky tohto financovania

text:
               21.1.2005

               SK

               Úradný vestník Európskej únie

               L 19/76

         ROZHODNUTIE KOMISIE
   z 30. decembra 2004,
   o financovaní externej evaluácie veterinárnej politiky Spoločenstva a štúdie analyzujúcej náklady finančného nástroja EÚ na financovanie rizika epidémií hospodárskych zvierat a podmienky tohto financovania
   (2005/39/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskych spoločenstiev,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   so zreteľom na rozhodnutie Komisie SEC/2004/120 z 11. marca 2004, ktoré sa týka vnútorných predpisov o plnení všeobecného rozpočtu Európskych spoločenstiev, a najmä na jeho článok 15,
   kedže:

               (1)

               V zmysle rozhodnutia 90/424/EHS má Spoločenstvo podniknúť alebo pomôcť členským štátom podniknúť technické a vedecké opatrenia potrebné na rozvoj veterinárnych predpisov Spoločenstva a na rozvoj veterinárneho vzdelávania alebo odbornej prípravy.

               (2)

               S ohľadom na odporúčania medzinárodnej konferencie o kontrole a prevencii slintačky a krívačky (december 2001), nové dilemy týkajúce sa kontroly veľmi nákazlivých ochorení zvierat a možnej potreby nových finančných plánov na odstránenie dôsledkov ich prepuknutia je nevyhnutný ďalší prieskum.

               (3)

               Na účel tohto prieskumu by sa v rámci pracovného programu mali zrealizovať nasledujúce dve akcie.

               (4)

               Po prvé, má sa vykonať evaluácia výdavkových programov Spoločenstva, ktorá predstavuje možnosť podať správu o manažmente pridelených zdrojov a zároveň je prostriedkom podporovania výmeny skúsenosti zameranej predovšetkým na manažment orientovaný na výsledky.

               (5)

               Táto externá a nezávislá evaluácia finančných aspektov veterinárnej politiky Spoločenstva by útvarom Spoločenstva mohla pomôcť vypracovať adekvátne politické alternatívy orientované na dôsledky v budúcnosti.

               (6)

               Po druhé, na žiadosť Európskeho parlamentu zrealizovať štúdiu (pilotný projekt v zmysle článku 49 ods. 2 finančného nariadenia) analyzujúcu náklady finančného nástroja Spoločenstva na financovanie rizika epidémií hospodárskych zvierat a podmienky tohto financovania. Cieľom tejto štúdie je preskúmať adekvátnosť a zhodnotiť náklady alternatívnych nástrojov financovania rizika s ohľadom na potenciálny vplyv na štátny rozpočet a rozpočet EÚ a primeranú úroveň štátnej pomoci na vyrovnanie priamych strát.

               (7)

               Výsledky tejto štúdie by mohli vytvoriť základ na jednej strane pre harmonizáciu systému financovania EÚ, s cieľom prinajmenšom zrovnoprávniť pozície farmárov v EÚ, na druhej strane pre analýzu budúceho vývoja veterinárneho fondu v rozšírenom Spoločenstve.

               (8)

               V súlade s článkom 15 vnútorných predpisov z roku 2004 o plnení rozpočtu sa ročný pracovný plán môže považovať za finančné rozhodnutie, ak predstavuje dostatočne podrobný rámec, v ktorom sa zohľadní evaluácia, štúdia a prieskum, uvedené v tomto rozhodnutí.

               (9)

               Rozpočtové prostriedky, ktoré sa v súlade s článkom 49 ods. 2 písm. a) finančného nariadenia (2) môžu použiť bez základného právneho aktu, musia byť napriek tomu predmetom rozhodnutia Komisie, ktoré ponúka rovnocenný rámec.

               (10)

               Toto rozhodnutie by preto malo predstavovať rovnocenný rámec k finančnému rozhodnutiu v zmysle článku 75 ods. 2 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2).

               (11)

               Opatrenie ustanovené v tomto rozhodnutí je v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Jediný článok
   Akcie opísané v prílohe k tomuto rozhodnutiu sa schvaľujú na účel ich financovania.

      V Bruseli 30. decembra 2004

            Za Komisiu

         Markos KYPRIANOU

            člen Komisie

      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 806/2003 (Ú. v. ES L 122, 16.5.2003, s. 1).

      (2)  Ú. v. ES L 248, 16.9.2002, s. 1.
   PRÍLOHA
   1.   Externá evaluácia veterinárnej politiky Spoločenstva s primeraným hodnotením dôsledkov na účel vypracovania adekvátnej politickej alternatívy pre budúcnosť v tejto oblasti
   Rozpočtová položka: 17.04.02 – iné opatrenia
   Základný právny akt: Rozhodnutie 90/424/EHS
   Postup a časový plán: Táto evaluácia a hodnotenie dôsledkov sa zrealizuje spôsobom rámcovej zmluvy. Výberové konanie pre túto rámcovú zmluvu sa vyhlási v nadväznosti na otvorenú súťaž v poslednom štvrťroku 2004.
   Náklady: max. 530 000 EUR.
   2.   Štúdia „Analýza nákladov finančného nástroja EÚ na financovanie rizika epidémií hospodárskych zvierat a podmienok tohto financovania“
   Rozpočtová položka: 17.01.04.04
   Pilotný projekt v súlade s článkom 49 odsek 2 finančného nariadenia
   Postup a časový plán: Výberové konanie sa vyhlási v nadväznosti na otvorenú súťaž v poslednom štvrťroku.
   Náklady: max. 500 000 EUR.


title: 2006/291/ES,Euratom: Rozhodnutie Komisie zo  7. apríla 2006  o opakovanom použití informácií Komisie

text:
               20.4.2006

               SK

               Úradný vestník Európskej únie

               L 107/38

      ROZHODNUTIE KOMISIE

   zo 7. apríla 2006
   o opakovanom použití informácií Komisie
   (2006/291/ES, Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 218 ods. 2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 131,
   so zreteľom na Zmluvu o Európskej únii, a najmä na jej článok 28 ods. 1 a článok 41 ods. 1,
   keďže:

               (1)

               Nové informačné a komunikačné technológie vytvorili nevídané možnosti spájať a vzájomne kombinovať obsah z rôznych zdrojov.

               (2)

               Informácie verejného sektora sú zatiaľ takmer nevyužitým zdrojom, ktorý by mohol slúžiť ako základ nových hodnotných produktov a služieb informačnej spoločnosti. Komisia zdôraznila hospodársky potenciál informácií verejného sektora vo svojom oznámení z 23.10.2001 (1)„eEurope 2002: Vytvorenie rámcových podmienok EÚ na využívanie informácií verejného sektora“.

               (3)

               Komisia a ostatné inštitúcie majú v držbe veľa rôznych dokumentov, ktoré by sa dali opätovne použiť na hodnotné informačné produkty a služby a ktoré by mohli poskytovať užitočný obsah pre spoločnosti aj občanov.

               (4)

               Právo prístupu k dokumentom Komisie sa riadi nariadením Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (2).

               (5)

               Smernica Európskeho parlamentu a Rady 2003/98/ES (3) stanovuje minimálne pravidlá opätovného použitia informácií verejného sektora v rámci Európskej únie. V odôvodneniach tejto smernice sa členské štáty podporujú v tom, aby zašli nad rámec týchto minimálnych pravidiel a prijali otvorenú dátovú politiku, ktorá umožní široké využívanie dokumentov v držbe orgánov verejného sektora.

               (6)

               Vo svojom oznámení „eEurope 2002: Vytvorenie rámcových podmienok EÚ na využívanie informácií verejného sektora“ ohlásila Komisia prepracovanie politík v oblasti opakovaného použitia informácií inštitúcií EÚ. V tomto ohľade sa prijalo viacero pozitívnych krokov, ku ktorým patrí napr. nová politika Eurostatu v oblasti šírenia informácií a sprístupnenie portálu Eurlex pre širokú verejnosť.

               (7)

               Cieľom novej iniciatívy Komisie „Iniciatíva i2010 – Európska informačná spoločnosť pre rast a zamestnanosť“ je okrem iného uľahčenie vytvárania a šírenia európskeho obsahu. Týmto rozhodnutím sa v rámci tejto iniciatívy určujú podmienky opakovaného použitia dokumentov Komisie v záujme ich opakovaného použitia v širšom meradle.

               (8)

               Pomocou otvorenej politiky Komisie v oblasti opakovaného použitia sa podporí nová hospodárska činnosť, dôjde k širšiemu používaniu a šíreniu informácií Spoločenstva, posilní sa imidž otvorenosti a transparentnosti inštitúcií a zabráni sa zbytočnému administratívnemu zaťaženiu používateľov a útvarov Komisie.

               (9)

               Toto rozhodnutie by sa malo vykonávať a uplatňovať v úplnej zhode so zásadami ochrany osobných údajov v súlade s nariadením Európskeho parlamentu a Rady (ES) č. 45/2001/ES z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (4).

               (10)

               Toto rozhodnutie by sa nemalo vzťahovať na dokumenty, ktoré Komisia nemôže opakovane použiť, napr. z dôvodu ochrany práv duševného vlastníctva tretích osôb alebo v prípade, že dokumenty boli získané od iných inštitúcií,

         ROZHODLA TAKTO:
   Článok 1
   Predmet úpravy
   Týmto rozhodnutím sa určujú podmienky opakovaného použitia dokumentov, ktoré sú v držbe Komisie alebo ktoré sú v mene Komisie v držbe Úradu pre vydávanie úradných publikácií Európskych spoločenstiev (OPOCE), na účely uľahčenia opakovaného použitia informácií v širšom meradle, posilnenia imidžu otvorenosti Komisie a zabránenia zbytočnému administratívnemu zaťaženiu používateľov, ako aj útvarov Komisie.
   Článok 2
   Rozsah pôsobnosti
   1.   Toto rozhodnutie sa vzťahuje na verejné dokumenty, ktorých autorom je Komisia alebo verejné či súkromné subjekty v mene Komisie:

               a)

               ktoré prostredníctvom publikácií, internetových stránok alebo iných spôsobov šírenia uverejnila Komisia alebo OPOCE v mene Komisie alebo

               b)

               ktoré z hospodárskych alebo iných praktických dôvodov neboli uverejnené, ako napr. štúdie, správy a iné údaje.

         2.   Toto rozhodnutie sa nevzťahuje na:

               a)

               softvér alebo dokumenty, ktoré sú predmetom práv priemyselného vlastníctva, ako napr. patenty, ochranné známky, registrované vzory, logá a obchodné mená;

               b)

               dokumenty, ktoré Komisia nemôže povoliť opakovane použiť z dôvodu ochrany práv duševného vlastníctva tretích osôb;

               c)

               výsledky výskumu Spoločného výskumného centra;

               d)

               dokumenty sprístupnené tretej strane podľa špecifických pravidiel na privilegovaný prístup k dokumentom.

         3.   Toto rozhodnutie sa bude vykonávať v úplnom súlade s pravidlami ochrany jednotlivcov so zreteľom na spracovanie osobných údajov, a najmä s nariadením (ES) č. 45/2001.
   4.   Toto rozhodnutie sa žiadnym spôsobom nedotýka nariadenia (ES) č. 1049/2001.
   Článok 3
   Vymedzenie pojmov
   Na účely tohto rozhodnutia sa uplatňujú tieto pojmy:

               1.

               „dokument“ je:

                           a)

                           každý obsah bez ohľadu na formu (v papierovej alebo elektronickej forme, alebo ako zvukový, vizuálny alebo audiovizuálny záznam);

                           b)

                           akákoľvek časť takého obsahu;

               2.

               „opakované použitie“ je použitie dokumentov fyzickými alebo právnickými osobami na obchodné alebo neobchodné účely s výnimkou pôvodného účelu, na ktorý bol dokument vyhotovený. Výmena dokumentov medzi Komisiou a inými orgánmi verejného sektora, ktoré tieto dokumenty používajú výlučne na plnenie svojich verejných úloh, nepredstavuje opakované použitie;

               3.

               „osobné údaje“ sú údaje podľa definície v článku 2 písm. a) nariadenia (ES) č. 45/2001.

         Článok 4
   Všeobecná zásada
   S výhradou obmedzení stanovených v článku 2 ods. 2 a 3 sa všetky dokumenty dajú opakovane použiť na obchodné alebo neobchodné účely v súlade podmienkami, ktoré sú uvedené nižšie. Pokiaľ je to možné, dokumenty budú sprístupnené v elektronickej forme.
   Článok 5
   Spracovávanie žiadostí o opakované použitie
   1.   S cieľom obmedziť potrebu predkladania jednotlivých žiadostí o opakované použitie uvedú útvary Komisie v každom vhodnom prípade, či sú dokumenty určené na opakované použitie (napr. pomocou všeobecných upozornení na internetových stránkach).
   2.   Žiadosť o opakované použitie dokumentu sa bezodkladne spracuje. Potvrdenie o prijatí sa pošle žiadateľovi. Do 15 pracovných dní od registrácie žiadosti útvary Komisie alebo OPOCE buď povolia opakované použitie dokumentu, ktorý je predmetom žiadosti, a v potrebných prípadoch poskytnú kópiu dokumentu, alebo žiadosť písomnou formou úplne alebo čiastočne zamietnu a uvedú dôvody takéhoto rozhodnutia.
   3.   Vo výnimočných prípadoch, napríklad v prípade žiadosti týkajúcej sa rozsiahleho dokumentu alebo veľkého počtu dokumentov, alebo v prípade, keď je potrebné žiadosť preložiť, sa lehota stanovená v odseku 2 môže predĺžiť o 15 pracovných dní za podmienky, že sa žiadateľovi táto skutočnosť vopred oznámi a podrobne odôvodní.
   4.   V prípade zamietnutia žiadosti útvar Komisie alebo OPOCE informujú žiadateľa o jeho práve podať žalobu na Súd prvého stupňa Európskych spoločenstiev alebo podať sťažnosť európskemu ombudsmanovi, a to za podmienok ustanovených v článkoch 230 a 195 Zmluvy o ES, resp. v článkoch 146 a 107d Zmluvy o Euratome.
   5.   Ak sa zamietnutie zakladá na článku 2 ods. 2 písm. b) tohto rozhodnutia, v odpovedi žiadateľovi sa uvádza fyzická alebo právnická osoba, ktorá je držiteľom práv, pokiaľ je známa, prípadne poskytovateľ licencie, od ktorého Komisia získala príslušný materiál, pokiaľ je známy.
   Článok 6
   Dostupné formáty
   Dokumenty sa sprístupnia vo všetkých existujúcich formátoch alebo jazykových verziách a, pokiaľ je to možné a vhodné, v elektronickej forme.
   Neplynie z toho povinnosť tvoriť, upravovať alebo aktualizovať dokumenty tak, aby zodpovedali žiadosti, ani povinnosť poskytovať výťahy z dokumentov v prípade, že by to vyžadovalo neprimerané úsilie nad rámec jednoduchého úkonu.
   Týmto rozhodnutím nevzniká Komisii povinnosť prekladať dokumenty, ktoré sú predmetom žiadostí, do iných jazykov, než v akých sú k dispozícii v čase podania žiadosti.
   Na základe tohto rozhodnutia nemožno Komisiu ani OPOCE žiadať o to, aby pokračovali v tvorbe istých typov dokumentov, alebo aby ich uchovávali v danom formáte na účely opakovaného použitia fyzickými alebo právnickými osobami.
   Článok 7
   Princípy regulovania poplatkov
   1.   Opakované použitie dokumentov je v zásade bezplatné.
   2.   V osobitných prípadoch možno žiadať úhradu okrajových nákladov, ktoré vzniknú reprodukciou a šírením dokumentov.
   3.   V prípadoch, keď sa Komisia rozhodne upraviť dokument tak, aby zodpovedal konkrétnej žiadosti, môže od žiadateľa žiadať úhradu nákladov, ktoré pri úprave vzniknú. Pri posudzovaní nutnosti úhrady takýchto nákladov sa zohľadní úsilie vynaložené na úpravu, ako aj potenciálne výhody opakovaného použitia pre Spoločenstvá, napr. v súvislosti so šírením informácií o fungovaní Spoločenstiev alebo s verejným imidžom inštitúcie.
   Článok 8
   Transparentnosť
   1.   Všetky podmienky a štandardné poplatky platné pre opakované použitie dokumentov sa stanovujú a uverejňujú vopred a, pokiaľ je to možné a vhodné, v elektronickej forme.
   2.   Vyhľadávanie dokumentov sa zjednoduší pomocou praktických opatrení, napr. pomocou zoznamov najdôležitejších dokumentov dostupných na opakované použitie.
   Článok 9
   Licencie
   Opakované použitie dokumentov sa môže povoliť bez podmienok, alebo sa v prípade potreby stanovia podmienky v povolení alebo vo vyhlásení o odmietnutí zodpovednosti. K typickým podmienkam opakovaného použitia patrí povinnosť používateľa uviesť zdroj dokumentov, povinnosť žiadnym spôsobom nepozmeniť pôvodný význam alebo posolstvo dokumentov a odmietnutie zodpovednosti Komisie za akékoľvek následky opakovaného použitia. Podmienky nesmú zbytočne obmedzovať možnosti opakovaného použitia.
   Článok 10
   Nediskriminácia a zákaz výhradných práv
   1.   Všetky podmienky platné pre opakované použitie dokumentov musia byť pre porovnateľné kategórie opakovaného použitia nediskriminačné.
   2.   Dokumenty môžu opakovane použiť všetci potenciálni účastníci trhu. Neudeľujú sa výhradné práva.
   3.   V prípade, že je výhradné právo nevyhnutné na zabezpečenie služieb vo verejnom záujme, dôvod na udelenie takého výhradného práva sa pravidelne preskúmava, v každom prípade minimálne po troch rokoch. Každé výhradné právo musí byť transparentné a musí sa zverejniť.
   Článok 11
   Vykonávanie
   V súlade s článkom 14 rokovacieho poriadku Komisie sa právomoc prijímať v mene Komisie rozhodnutia o žiadostiach o opakované použitie deleguje na generálnych riaditeľov a vedúcich útvarov. Prijmú potrebné opatrenia s cieľom zabezpečiť, aby postupy súvisiace s dokumentmi, za ktoré sú zodpovední, spĺňali požiadavky tohto rozhodnutia. Na tento účel určia úradníka, ktorý posudzuje žiadosti o opätovné použitie a koordinuje odpovede generálneho riaditeľstva alebo útvaru.
   Článok 12
   Preskúmanie
   Toto rozhodnutie sa preskúma tri roky po jeho nadobudnutí účinnosti. Preskúmanie sa zameria predovšetkým na možné uplatňovanie tohto rozhodnutia na výsledky výskumu Spoločného výskumného centra.
   Článok 13
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 7. apríla 2006

            Za Komisiu

         Viviane REDING

            členka Komisie

      (1)  KOM(2001) 607, konečné znenie.

      (2)  Ú. v. ES L 145, 31.5.2001, s. 43.

      (3)  Ú. v. EÚ L 345, 31.12.2003, s. 90.

      (4)  Ú. v. ES L 8, 12.1.2001, s. 1.


title: Rozhodnutie Rady 2008/613/SZBP z  24. júla 2008 , ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)

text:
               25.7.2008

               SK

               Úradný vestník Európskej únie

               L 197/63

      ROZHODNUTIE RADY 2008/613/SZBP
   z 24. júla 2008,
   ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
   RADA EURÓPSKEJ ÚNIE,
   so zreteľom na spoločnú pozíciu 2004/694/SZBP (1), a najmä na jej článok 2 v spojení s článkom 23 ods. 2 druhou zarážkou Zmluvy o Európskej únii,
   keďže:

               (1)

               Podľa podmienok spoločnej pozície 2004/694/SZBP Rada prijala opatrenia s cieľom zmraziť všetky finančné a hospodárske zdroje patriace fyzickým osobám uvedeným v prílohe k tejto spoločnej pozícii, ktoré boli obvinené ICTY.

               (2)

               V dôsledku presunu Stojana ZUPLJANINA do vyšetrovacej väzby ICTY 21. júna 2008, by sa jeho meno malo vypustiť zo zoznamu.

               (3)

               Zoznam uvedený v prílohe k spoločnej pozícii 2004/694/SZBP by sa preto mal zodpovedajúcim spôsobom upraviť,

         ROZHODLA TAKTO:
   Článok 1
   Príloha k spoločnej pozícii 2004/694/SZBP sa nahrádza prílohou k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 24. júla 2008

            Za Radu

            predseda

         B. HORTEFEUX

      (1)  Ú. v. EÚ L 315, 14.10.2004, s. 52. Spoločná pozícia zmenená a doplnená rozhodnutím 2007/449/SZBP (Ú. v. EÚ L 169, 29.6.2007, s. 75) a predĺžená spoločnou pozíciou 2007/635/SZBP (Ú. v. EÚ L 256, 2.10.2007, s. 30).

      PRÍLOHA
      Zoznam osôb uvedených v článku 1

                  Osoba

                  Dôvod

                  1.

                  Meno: HADŽIČ Goran (pohlavie: M)
                  Dátum narodenia: 7.9.1958
                  Miesto narodenia: Vinkovci, Croatia
                  srbský občan

                  obvinený ICTY a stále na slobode
                  obvinený: 4. júna 2004
                  Číslo spisu: IT-04-75

                  2.

                  Meno: KARADŽIČ Radovan (pohlavie: M)
                  Dátum narodenia: 19.6.1945
                  Miesto narodenia: Petnjica, obec Savnik, Čierna Hora
                  občan Bosny a Hercegoviny

                  obvinený ICTY a stále na slobode
                  Počiatočné obvinenie: 25. júla 1995; druhé obvinenie: 16. novembra 1995; zmenené a doplnené obvinenie: 31. mája 2000
                  Číslo spisu: IT-95-5/18

                  3.

                  Meno: MLADIČ Ratko (pohlavie: M)
                  Dátum narodenia: 12.3.1948
                  Miesto narodenia: Božanoviči, obec Kalinovik, Bosna a Hercegovina
                  občan Bosny a Hercegoviny

                  obvinený ICTY a stále na slobode
                  Počiatočné obvinenie: 25. júla 1995; druhé obvinenie: 16. novembra 1995; zmenené a doplnené obvinenie: 8. novembra 2002
                  Číslo spisu: IT-95-5/18


title: 2014/452/EÚ: Rozhodnutie Rady z 8. júla 2014 o pozícii, ktorá sa má v mene Európskej únie prijať v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd

text:
               12.7.2014

               SK

               Úradný vestník Európskej únie

               L 205/15

         ROZHODNUTIE RADY
   z 8. júla 2014
   o pozícii, ktorá sa má v mene Európskej únie prijať v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd

      (2014/452/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 19 ods. 2, článok 21 ods. 2, články 114, 168, 169 a 197 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

               (3)

               Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (4)

               Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 1381/2013 (3).

               (5)

               Protokol 31 k Dohode o EHP by sa preto mal zodpovedajúcim spôsobom zmeniť s cieľom umožniť fungovanie tejto rozšírenej spolupráce od 1. januára 2014.

               (6)

               Pozícia Únie v Spoločnom výbore EHP by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie prijať v Spoločnom výbore EHP k navrhnutej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 8. júla 2014

            Za Radu

            predseda

         P. C. PADOAN

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Nariadenie Európskeho parlamentu a Rady (EÚ) č. 1381/2013 zo 17. decembra 2013, ktorým sa ustanovuje program Práva, rovnosť a občianstvo na obdobie rokov 2014 – 2020 (Ú. v. EÚ L 354, 28.12.2013, s. 62).

      NÁVRH
      ROZHODNUTIE SPOLOČNÉHO VÝBORU EHP č. …/2014
      z,
      ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 1381/2013 zo 17. decembra 2013, ktorým sa ustanovuje program Práva, rovnosť a občianstvo na obdobie rokov 2014 – 2020 (1).

                  (2)

                  Protokol 31 k Dohode o EHP by sa mal preto zmeniť, aby sa umožnila táto rozšírená spolupráca s účinnosťou od 1. januára 2014,

            PRIJAL TOTO ROZHODNUTIE:
      Článok 1
      Článok 5 protokolu 31 sa mení takto:

                  1.

                  V odseku 5 sa slová „, na programe uvedenom v štrnástej zarážke od 1. januára 2014“ vkladajú za slová „na programe uvedenom v trinástej zarážke od 1. januára 2012“.

                  2.

                  V odseku 8 sa dopĺňa táto zarážka:

                              „—

                                 32013 R 1381: Nariadenie Európskeho parlamentu a Rady (EÚ) č. 1381/2013 zo 17. decembra 2013, ktorým sa ustanovuje program Práva, rovnosť a občianstvo na obdobie rokov 2014 – 2020 (Ú. v. EÚ L 354, 28.12.2013, s. 62).
                              Lichtenštajnsko sa bude zúčastňovať len na aktivitách v rámci programu, ktoré môžu vyplývať z rozpočtových položiek 33 01 04 01 Podporné výdavky na práva a občianstvo a 33 02 02 Podpora nediskriminácie a rovnosti.
                              Nórsko bude vyňaté z účasti na tomto programe a nebude ani finančne prispievať na tento program.“

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (2).
      Uplatňuje sa od 1. januára 2014.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 354, 28.12.2013, s. 62.

         (2)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady 2005/876/SVV z  21. novembra 2005  o výmene informácií z registra trestov

text:
               9.12.2005

               SK

               Úradný vestník Európskej únie

               L 322/33

      ROZHODNUTIE RADY 2005/876/SVV
   z 21. novembra 2005
   o výmene informácií z registra trestov
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 31 a 34 ods. 2 písm. c),
   so zreteľom na návrh Komisie (1),
   so zreteľom na stanovisko Európskeho parlamentu (2),
   keďže:

               (1)

               Podľa článku 29 Zmluvy o Európskej únii si Európska únia stanovila cieľ poskytovať občanom vysokú úroveň ochrany v rámci priestoru slobody, bezpečnosti a spravodlivosti. Tento cieľ predpokladá výmenu informácií medzi príslušnými orgánmi členských štátov, ktoré sa týkajú odsúdení za trestné činy u osôb, ktoré majú pobyt na území členských štátov.

               (2)

               V súlade so závermi Európskej rady v Tampere z 15. a 16. októbra 1999 Rada prijala 29. novembra 2000 program opatrení určených na vykonávanie zásady vzájomného uznávania rozhodnutí v trestných veciach (3). Toto rozhodnutie prispieva k dosiahnutiu cieľov stanovených v opatrení 3 tohto programu, ktoré navrhuje vypracovanie štandardného formulára pre žiadosti týkajúce sa registra trestov, preloženého do všetkých úradných jazykov Európskej únie, ktorý by vychádzal zo vzoru navrhnutého pre schengenské orgány.

               (3)

               Články 13 a 22 Európskeho dohovoru o vzájomnej pomoci v trestných veciach z 20. apríla 1959 (4) upravujú systémy zasielania informácií o odsúdeniach medzi zmluvnými stranami, avšak ich zdĺhavosť už nevyhovuje požiadavkám justičnej spolupráce v takom priestore, akým je Európska únia.

               (4)

               Záverečná správa o prvom hodnotení, zameraná na vzájomnú pomoc v trestných veciach (5), vyzývala členské štáty, aby zjednodušili proces odovzdávania písomností medzi štátmi s prípadným použitím štandardných formulárov na uľahčenie vzájomnej justičnej pomoci.

               (5)

               Európska rada poverila 25. marca 2004 Radu, aby zvážila opatrenia umožňujúce výmenu informácií o odsúdeniach za teroristické činy a možnosť vytvorenia európskeho registra záznamov o odsúdeniach a zákazoch činností. Komisia vo svojom oznámení o opatreniach, ktoré je potrebné uskutočniť v oblasti boja proti terorizmu a iným závažným formám trestnej činnosti, najmä s cieľom zlepšiť výmenu informácií, zdôraznila dôležitosť účinného mechanizmu zasielania informácií o odsúdeniach a zákazoch činností.

               (6)

               Toto rozhodnutie rešpektuje zásadu subsidiarity uvedenú v článku 2 Zmluvy o Európskej únii a v článku 5 Zmluvy o založení Európskeho spoločenstva vzhľadom na to, že členské štáty nemôžu jednotlivo uspokojivo zlepšovať systémy zasielania informácií o odsúdeniach a že takéto zlepšovanie predpokladá koordinovaný postup na úrovni Európskej únie. V súlade so zásadou proporcionality a tak, ako je uvedené v článku 5, neprekračuje toto rozhodnutie rámec nevyhnutný na dosiahnutie uvedeného cieľa.

               (7)

               Zlepšenie systémov zasielania informácií o odsúdeniach predpokladá, že odsúdenia vynesené v členskom štáte proti štátnym príslušníkom iného členského štátu sa takémuto členskému štátu čo najrýchlejšie oznámia a že každý členský štát bude môcť v čo najkratšom čase získať z registrov trestov iných členských štátov všetky potrebné informácie.

               (8)

               Toto rozhodnutie dopĺňa a zjednodušuje existujúce mechanizmy zasielania informácií o odsúdeniach, založené na existujúcich dohovoroch. Konkrétne ustanovenia týkajúce sa žiadostí o informácie z registra trestov nenahrádzajú možnosť odovzdávať si informácie z registra trestov priamo, ktorú majú justičné orgány podľa článku 6 ods. 1 Dohovoru o vzájomnej pomoci v trestných veciach medzi členskými štátmi Európskej únie, vypracovaného aktom Rady z 29. mája 2000 (6). Rozhodnutie však poskytuje ústrednému orgánu členského štátu osobitné právo zaslať žiadosť o informácie z registra trestov ústrednému orgánu iného členského štátu za podmienok, ktoré stanovuje vnútroštátne právo.

               (9)

               Osobné údaje spracované podľa tohto rozhodnutia budú chránené v súlade so zásadami prijatými v Dohovore Rady Európy z 28. januára 1981 o ochrane jednotlivcov pri automatizovanom spracovaní osobných údajov.

               (10)

               Podľa odporúčania Rady Európy č. R (84) 10 o registri trestov a rehabilitácii odsúdených osôb je hlavným cieľom zriadenia registra trestov informovať orgány zodpovedné za systém trestného súdnictva o minulosti osoby, proti ktorej sa vedie trestné konanie, s cieľom prispôsobiť rozhodnutie, ktoré sa má prijať, danej situácii. Keďže akékoľvek iné použitie registra trestov, ktoré by mohlo ohroziť vyhliadky odsúdenej osoby na spoločenskú rehabilitáciu, sa musí obmedziť v čo najväčšej miere, použitie informácií poskytnutých podľa tohto rozhodnutia mimo priebehu trestného konania sa môže obmedziť v súlade s vnútroštátnymi právnymi predpismi dožadujúceho i dožiadaného členského štátu.

               (11)

               Toto rozhodnutie rešpektuje základné práva a dodržiava zásady uznané v článku 6 Zmluvy o Európskej únii a potvrdené Chartou základných práv Európskej únie.

               (12)

               Toto rozhodnutie nezaväzuje členské štáty, aby zaznamenávali vo svojich registroch trestov iné odsúdenia alebo informácie v trestných veciach ako tie, ktoré im prikazuje ich vnútroštátne právo.

               (13)

               Toto rozhodnutie sa nevzťahuje na zasielanie súdnych rozhodnutí ani ich kópií,

         ROZHODLA TAKTO:
   Článok 1
   Ústredný orgán
   1.   Každý členský štát určí na účely uvedené v článkoch 2 a 3 ústredný orgán. Na zasielanie informácií podľa článku 2 a odpovede na žiadosti podľa článku 3 však môže každý členský štát určiť jeden alebo viac ústredných orgánov.
   2.   Každý členský štát informuje Generálny sekretariát Rady a Komisiu o takomto orgáne určenom v súlade s odsekom 1. Generálny sekretariát Rady oznámi túto informáciu členským štátom a Eurojustu.
   Článok 2
   Informovanie o odsúdeniach z vlastnej iniciatívy
   Každý ústredný orgán bezodkladne informuje ústredné orgány iných členských štátov o odsúdeniach a následných opatreniach týkajúcich sa štátnych príslušníkov, ktoré sú uvedené v registri trestov. V prípadoch, keď je príslušná osoba štátnym príslušníkom dvoch alebo viacerých členských štátov, informácia sa poskytne každému z týchto členských štátov, pokiaľ táto osoba nie je štátnym príslušníkom členského štátu, na ktorého území bola odsúdená.
   Článok 3
   Žiadosť o informácie o odsúdeniach
   1.   Pri žiadosti o informácie z registrov trestov členského štátu môže ústredný orgán v súlade s vnútroštátnym právom požiadať ústredný orgán iného členského štátu o výpisy/odpisy z registra trestov a informácie týkajúce sa registra trestov. Všetky žiadosti o informácie sa predkladajú na základe formulára žiadosti, ktorý sa nachádza v prílohe.
   Ústredný orgán členského štátu, na území ktorého sa žiadosť podala, môže v súlade s vnútroštátnym právom požiadať ústredný orgán iného členského štátu o výpisy/odpisy z registra trestov a informácie týkajúce sa registra trestov, ak o informácie o svojom registri trestov žiada osoba, ktorá má alebo mala pobyt na území dožadujúceho alebo dožiadaného členského štátu alebo je alebo bola štátnym príslušníkom dožadujúceho alebo dožiadaného členského štátu.
   2.   Ústredný orgán dožiadaného členského štátu odpovie ústrednému orgánu dožadujúceho členského štátu podľa podmienok stanovených vnútroštátnymi právnymi predpismi alebo praxou bezodkladne a v každom prípade do desiatich pracovných dní, ktoré nasledujú po prijatí žiadosti, pričom použije vzorový formulár, ktorý sa nachádza v prílohe. Odpoveď zahŕňa informácie získané v súlade s článkom 2 a zaregistrované v registri trestov dožiadaného členského štátu.
   Lehota uvedená v prvom pododseku tohto odseku nepresahuje dvadsať pracovných dní od doručenia žiadosti, ak sa žiadosť v mene dotknutej osoby podáva podľa odseku 1 druhého pododseku.
   3.   V prípade, že na identifikáciu osoby, ktorej sa žiadosť týka, potrebuje dožiadaný členský štát ďalšie informácie, bezodkladne kontaktuje dožadujúci členský štát s cieľom poskytnúť mu odpoveď do desiatich pracovných dní od získania potrebných dodatkových informácií.
   4.   K odpovedi je pripojený výpis záznamov o odsúdení za podmienok stanovených vnútroštátnym právom.
   5.   Žiadosti, odpovede a iné príslušné informácie sa môžu prenášať akýmikoľvek prostriedkami, ktoré umožňujú vyhotovenie písomného záznamu za podmienok, ktoré umožnia prijímajúcemu štátu potvrdiť jeho hodnovernosť.
   Článok 4
   Podmienky používania osobných údajov
   1.   Dožadujúci členský štát môže použiť osobné údaje oznámené na účely trestného konania podľa článku 3 len na účely trestného konania, na ktoré boli tieto údaje vyžiadané podľa formulára, ktorý sa nachádza v prílohe.
   2.   Dožadujúci členský štát môže použiť osobné údaje oznámené podľa článku 3 na iné účely, než je trestné konanie, v súlade so svojím vnútroštátnym právom len na účely, na ktoré boli tieto údaje vyžiadané, a v rámci obmedzení, ktoré uvedie dožiadaný členský štát vo formulári.
   3.   Tento článok sa nevzťahuje na osobné údaje získané členským štátom na základe tohto rozhodnutia a pochádzajúce z daného členského štátu.
   Článok 5
   Jazyky
   Dožadujúci členský štát zašle formulár v úradnom jazyku alebo v jednom z úradných jazykov dožiadaného členského štátu. Dožiadaný členský štát odpovedá v niektorom zo svojich úradných jazykov alebo v inom jazyku, na ktorom sa oba členské štáty dohodnú. Každý členský štát môže pri prijímaní tohto rozhodnutia alebo neskôr uviesť vo vyhlásení Generálnemu sekretariátu Rady, ktoré úradné jazyky inštitúcií Európskych spoločenstiev akceptuje. Generálny sekretariát Rady oznámi túto informáciu členským štátom.
   Článok 6
   Vzťah k iným právnym nástrojom
   1.   V súvislosti s členskými štátmi toto rozhodnutie dopĺňa a uľahčuje vykonávanie článkov 13 a 22 Európskeho dohovoru o vzájomnej pomoci v trestných veciach z 20. apríla 1959, jeho dodatkové protokoly zo 17. marca 1978 (7) a 8. novembra 2001 (8), Dohovor o vzájomnej pomoci v trestných veciach medzi členskými štátmi Európskej únie z 29. mája 2000 (9) a jeho protokol zo 16. októbra 2001 (10).
   2.   Členské štáty sa na účely tohto rozhodnutia vzdávajú práva uplatňovať medzi sebou prípadné výhrady k článku 13 Európskeho dohovoru o vzájomnej pomoci v trestných veciach z 20. apríla 1959. Toto rozhodnutie sa netýka výhrad, ktoré členské štáty uplatňujú k článku 22 tohto dohovoru. Takéto výhrady sa môžu uplatňovať v súvislosti s článkom 2 tohto rozhodnutia.
   3.   Toto rozhodnutie sa nedotýka uplatňovania priaznivejších ustanovení dvojstranných alebo mnohostranných dohôd medzi členskými štátmi.
   Článok 7
   Vykonávanie
   Členské štáty začnú vykonávať toto rozhodnutie bez zbytočného odkladu, najneskôr však 21. mája 2006.
   Článok 8
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli, 21. novembra 2005

            Za Radu

            predseda

         J. STRAW

      (1)  Ú. v. EÚ C 322, 29.12.2004, s. 9.

      (2)  Zatiaľ neuverejnené v úradnom vestníku.

      (3)  Ú. v. ES C 12, 15.1.2001, s. 10.

      (4)  Rada Európy, Séria európskych zmlúv, č. 30.

      (5)  Ú. v. ES C 216, 1.8.2001, s. 14.

      (6)  Ú. v. ES C 197, 12.7.2000, s. 1.

      (7)  Rada Európy, Séria európskych zmlúv, č. 99.

      (8)  Rada Európy, Séria európskych zmlúv, č. 182.

      (9)  Ú. v. ES C 197, 12.7.2000, s. 3.

      (10)  Ú. v. ES C 326, 21.11.2001, s. 1.

      PRÍLOHA
      Formulár uvedený v článkoch 3, 4 a 5 rozhodnutia Rady 2005/876/SVV z 21. novembra 2005 o výmene informácií z registra trestov